મહારાષ્ટ્રમાં જ્યારે વિધાનસભાની ચુંટણી લડાઇ ત્યારે આમ તો ભાજપે શિવસેનાને બેઠકોની વહેંચણી સમયેજ કદ પ્રમાણે વેતરવાની કોશિસ કરી હતી અને તેમણે જે બેઠકો માંગી હતી તેના કરતા ઓછી બેઠક આપી હતી ત્યારબાદ ચુંટણીનાં પરિણામ આવ્યા તેમાં આમ તો એનડીએને બહુમતિ મળી હતી પણ ત્યારે શિવસેના પાસે સારી એવી બેઠકો હતી અને ભાજપ પોતાની જાતે બહુમતિ પુરવાર કરી શકે તેવી સ્થિતિમાં ન હોવાને કારણે શિવસેનાએ ભાજપ પર તેમનો મુખ્યમંત્રી હોવાનું દબાણ કર્યુ પણ ભાજપે તેનો ઇન્કાર કરતા આખરે શિવસેના, એનસીપી અને કોંગ્રેસે ભેગા મળીને એક નવું ગઠબંધન બનાવીને હાલ તો સરકારની રચના કરી છે તેવામાં આ તમામ બાબતોની અસર રાષ્ટ્રીય સ્તરે આગામી સમયમા કેવી પડશે તેની ચર્ચા ચાલી રહી છે હાલમાં ઝારખંડમાં ચુંટણી ચાલી રહી છે જેમાં પહેલા તબક્કાનું મતદાન થઇ ચુક્યુ છે અને આગામી સમયમાં અહી અન્ય તબક્કાઓનું મતદાન થવાનું છે ત્યારે મહારાષ્ટ્રનાં નાટકની અસર અહી પડશે કે નહી તે એક ચર્ચાનો વિષય છે.